CELEX: 62014CN0159
Language: el
Date: 2014-04-04 00:00:00
Title: Υπόθεση C-159/14: Αίτηση προδικαστικής αποφάσεως, την οποία υπέβαλε το Administrativen sad — Varna (Βουλγαρία) στις 4 Απριλίου 2014 — «Koela-N» EOOD κατά Direktor na Direktsia «Obzhalvane i danachno-osiguritelna praktika» Varna pri Tsentralno upravlenie na Natsionalnata agentsia za prihodite

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/29
            
         Αίτηση προδικαστικής αποφάσεως, την οποία υπέβαλε το Administrativen sad — Varna (Βουλγαρία) στις 4 Απριλίου 2014 — «Koela-N» EOOD κατά Direktor na Direktsia «Obzhalvane i danachno-osiguritelna praktika» Varna pri Tsentralno upravlenie na Natsionalnata agentsia za prihodite
   (Υπόθεση C-159/14)
   2014/C 175/36
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad — Varna
   
      Διάδικοι στην υπόθεση της κύριας δίκης
   
   
      Προσφεύγουσα:«Koela-N» EOOD
   
      Καθού: Direktor na Direktsia «Obzhalvane i danachno-osiguritelna praktika» Varna pri Tsentralno upravlenie na Natsionalnata agentsia za prihodite
   
      Προδικαστικά ερωτήματα
   
   
               1)
            
            
               Έχει την έννοια το άρθρο 14, παράγραφος 1, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), ότι το δικαίωμα να διαθέτει κανείς, ως κύριος, ένα ενσώματο αγαθό περιλαμβάνει επίσης το δικαίωμα να αναθέσει σε μεταφορέα να παραδώσει τα αγαθά σε τρίτον, διάφορο από τον παραλήπτη που ορίζεται στο τιμολόγιο, έτσι ώστε η εν λόγω παραλαβή μέσω του τρίτου και μόνο να αποτελεί απόδειξη για πραγματοποιηθείσες σε προηγούμενο στάδιο παραδόσεις αγαθών;
            
         
               2)
            
            
               Έχει την έννοια το άρθρο 14, παράγραφος 1, της οδηγίας 2006/112 ότι το γεγονός ότι ο άμεσος προμηθευτής δεν έχει την πραγματική κατοχή των αγαθών –ανεξαρτήτως του αν ο αγοραστής έχει παραλάβει τα αγαθά– σημαίνει ότι δεν πληρούνται οι προϋποθέσεις για την ύπαρξη παραδόσεως σύμφωνα με την εν λόγω οδηγία;
            
         
               3)
            
            
               Συνιστούν το γεγονός ότι ο προμηθευτής σε προηγούμενο στάδιο στην αλυσίδα παραδόσεων δεν συνεργάστηκε με τις φορολογικές αρχές, καθώς και το γεγονός ότι δεν διαπιστώνεται φόρτωση των σχετικών αγαθών, αντικειμενικές ενδείξεις, βάσει των οποίων μπορεί να συναχθεί ότι ο υποκείμενος στον φόρο εγνώριζε ή όφειλε να γνωρίζει ότι η πράξη, στην οποία αυτός στηρίζει το δικαίωμα εκπτώσεως φόρου εισροών, αποτελεί μέρος φορολογικής απάτης;
            
         
      (1)  ΕΕ L 347, σ. 1.